जेसीआई के कार्यक्रम में सिखाए गए अपनी बात रखने के स्मार्ट तरीके
सिटी रिपोर्टर जब आप किसी कार्यक्रम में स्पीच देने के लिए जा रहे हों तो कुछ बातों का ध्यान जरूर रखें। मसलन, अगर बालों पर गॉगल्स फंसा है तो उसे निकाल लें। शू लेस बांध लें। शर्ट्स के बटन पूरे लगे हों इसका ध्यान रखें। सक्सेस में ये एटीकेट्स बेहद मायने रखते हैं। जेसीआई रायपुर मेट्रो की ओर से आयोजित ट्रेनिंग प्रोग्राम में ट्रेनर नवीन तिवारी ने ये बातें कहीं। कार्यक्रम में बोलने के तौर-तरीके उन्हें प्रैक्टिकली करके दिखाए। गेम्स के माध्यम से इफेक्टिव तरीके से बाेलना सिखाया गया। ट्रेनर ने कहा कि माइक कई बार मुंह के इतने पास होता है कि आवाज गूंजने लगती है। हमेश माइक मुंह और नेक के पास रखकर बोलें। पहनावा भी काफी मायने रखता है। जब भी स्टेज पर बाेलने के लिए इंवाइट किया जाए तो फाॅर्मल ड्रेसअप में जाएं। बोलते वक्त फीमेल्स को अपना एक पैर आगे और एक पीछे रखकर खड़ा होना चाहिए। जबकि ब्वाय को दोनों पैरों में एक फीट का गैप रखकर खड़ा होना चाहिए। बाेलते वक्त ऑडियंस की तरफ एम और डब्लू लेटर के शेप में देखें। इस मौके पर निकिता धनेर, अमित गुप्ता, लक्ष्मीकांत उपाध्याय और दिनेश मौजूद रहे।
सिर पर गॉगल्स फंसाकर स्टेज पर बोलने न जाएं
hin_Deva hin_Deva hin_Deva